২৪ ঘন্টায় ৭ বার কেঁপে উঠল বালোচিস্তান!

ওয়েব ডেস্ক : ফের উত্তপ্ত বালোচিস্তান (Balochistan)। গত ২৪ ঘন্টায় ৭ বার কেঁপে উঠল পাকিস্তানের এই প্রদেশ। জানা যাচ্ছে, রাজধানী কোয়েটা ও ডেরা মুরাদ জমালি অঞ্চলে এই বিস্ফোরণের (Blast) ঘটনা গুলি ঘটেছে। তবে এই ঘটনায় কারোর মৃত্যুর খবর পাওয়া যায়নি। অন্যদিকে এই বিস্ফোরণের দায় স্বীকার করা হয়নি কোনও জঙ্গি সংগঠনের তরফে। তবে এর পিছনে বালোচ বিদ্রোহীরা থাকতে পারে বলে মনে করা হচ্ছে।

গত শনিবার প্রথমে পুলিশ চেকপয়েন্টে গ্রেনেড হামলা (Attack) হয়। তার পর কাউন্টার টেররিজম ডিপার্টমেন্টের গড়িতে আইইডি বিস্ফোরণ ঘটে। তার পর সন্ধ্যা নাগাদ আরও তিনটি বিস্ফোরণ ঘটে। জানা যাচ্ছে, কোয়েটার উপকণ্ঠে লোহার কারেজের কাছে রেললাইনেও বিস্ফোরণ ঘটানো হয়েছে। যার কারণে এই রেললাইন ব্যপকভাবে ক্ষতিগ্রস্ত হয়েছে।

আরও খবর : ট্রাম্পকে খোঁচা জয়শঙ্করের! কী বললেন তিনি?

এক পুলিশ অফিসার দাবি করেছেন, রেললাইনে আইইডি পুঁতে রাখা হয়েছিল। তার পর ট্রেন আসার পরেই বিস্ফোরণ ঘটে। এর পর এক পুলিশের গাড়ি ও কোয়েটার সারিয়াব রোডে একটি নির্মাণ সংস্থাতেও গ্রেনেড হামলা চালানো হয় বলে অভিযোগ। ঘটনায় দু’জন নিরাপত্তারক্ষী আহত হয়েছেন বলে খবর। সব মিলিয়ে ২৪ ঘন্টায় মোট সাতবার হামলা চালানো হয়েছে বলে অভিযোগ। তবে এই হামলার দায় কোনও সংগঠন নেয়নি। তবে নিরাপত্তারক্ষীরা প্রাথমিকভাবে অনুমান করছে, এই হামলার নেপথ্যে থাকতে পারে বালোচ বিদ্রেহীরা।

প্রসঙ্গত, বালোচিস্তানকে দীর্ঘদিন ধরে পাকিস্তানের থেকে আলাদা করতে চাইছে বিদ্রেহীরা। তার জন্য তৈরি হয়েছে বালোচ লিবারেশন আর্মি (BLA)। আর এই বাহিনীকে দমন করতে পদক্ষেপ করছে পাক সেনাও। কিন্তু পাল্টা আক্রমণে বেসামাল হয়ে পড়ছে পাকসেনা। পাশাপাশি শাহবাজ সরকারের ঘুম ছুটিয়েছে আর এক বিদ্রোহী সংগঠন তেহরিক-ই-তালিবান। ফলে এমন পরিস্থিতে নিজেদের হামলা আরও বাড়িয়েছে বলে মনে করছে ওয়াকিবহাল মহল।